Publication: Magyar Közlöny
Issue: MK-1999-55 (Year: 1999, Number: 55)
Era: 1990-2004
Section: módosított — 1018/1965. (VI. 20.) Korm. határozat (H.)
Paragraph Index: 162

c) Az emlékérem az a) pontban meghatározott feltételek fennállása esetén akkor is adományozható, ha az életveszélyben lévő vagy a megmentésére siető személy a veszélyhelyzetben elszenvedett hatások következtében a mentés során vagy azt követően életét veszti. 2/B. a) Az emlékérem adományozására bárki javaslatot tehet, aki részese vagy tanúja volt az életmentésnek, továbbá az az állami vagy önkormányzati szerv, amely hivatalos tudomással bír a veszélyhelyzetről és az abból történő mentésről. A javaslat szóban személyesen vagy írásban a közigazgatási hivatal vezetőjénél terjeszthető elő.

Source: https://magyarkozlony.hu/hivatalos-lapok/be01747ed1eaea261de925649c0be28717ea0981/dokumentumok/c47e80672d6270e7482281ae9c65899e33169aa0/letoltes